text: [{"text_idx": "#000003", "text": "Na\u0301ttu\u0301ran er fyri meg fj\u00f8ran, tarin, hagin, blo\u0301murnar, sey\u00f0urin, fj\u00f8llini, klettarnir og a\u0301irnar."}, {"text_idx": "#000007", "text": "Fyri meg er na\u0301ttu\u0301ran, har eg gangi mi\u0301nar tu\u0301rar. Har eg slappi av og sansi, og har eg havi go\u0301\u00f0ar stundir saman vi\u00f0 b\u00f8rnunum, familjuni og vinfo\u0301lkunum."}, {"text_idx": "#000008", "text": "Ta\u0301 i\u00f0 eg gangi i\u0301 haganum og fj\u00f8llunum, si\u0301ggi eg bara smi\u0301landi andlit. Eg hitti fo\u0301lk allasta\u00f0ni fra\u0301 i\u0301 F\u00f8royum. Fo\u0301lk i\u0301 ymiskum st\u00f8rvum og vi\u00f0 ymiskum li\u0301vstreytum. Felags fyri okkum er gle\u00f0in at njo\u0301ta na\u0301ttu\u0301runa. Hetta er ta\u00f0 sama uttanlands, har eg havi gingi\u00f0 \u2013 i\u0301 Alpunum, Kaukasus i\u0301 Ruslandi, Afrika og \u00f8\u00f0rum Nor\u00f0urlondum. Gla\u00f0 fo\u0301lk vi\u00f0 fri\u0301skligum, livandi andlitsbra\u0301i og sterkum v\u00f8ddum."}, {"text_idx": "#000011", "text": "Kanningar vi\u0301sa, at vit eisini hava gott av at r\u00f8ra okkum i\u0301 na\u0301ttu\u0301runi. Amerikumenn hava gj\u00f8rt kanningar, i\u00f0 benda a\u0301, at sja\u0301lvt stuttir tu\u0301rar i\u0301 gr\u00f8nari na\u0301ttu\u0301ru hava ma\u0301lb\u00e6ra effekt a\u0301 negativar tankar."}, {"text_idx": "#000012", "text": "Kierkegaard skrivar um gongutu\u0301rar. I\u0301 br\u00e6vi til systrina, Henriettu, skrivar hann i\u0301 1847 m.a...\u201d Jeg kjender ingen Tanke saa tung, at man jo ikke kan gaa fra den\u201d."}, {"text_idx": "#000024", "text": "Eitt ny\u0301mo\u0301tans ra\u0301k er mindfullness, ella veran i\u0301 nu\u0301\u2019inum, har alskins venjingar kunnu takast ni\u00f0ur av alno\u0301tini. Um vit i\u0301sta\u00f0in fara \u201coff-line\u201d, finna vit hetta sama i\u0301 f\u00f8roysku na\u0301ttu\u0301runi."}, {"text_idx": "#000025", "text": "Ta\u0301 i\u00f0 vit sita undir einum var\u00f0a og njo\u0301ta u\u0301tsy\u0301ni\u00f0 yvir dalar og fj\u00f8ll. Ta\u0301 vit i\u0301 ur\u00f0ini ella i\u0301 fj\u00f8runi eyglei\u00f0a sjo\u0301gvin, i\u00f0 spakuliga dregur um klettin. Ta\u0301 vit i\u0301 haganum st\u00f8\u00f0ga a\u0301 og lurta, me\u00f0an my\u0301risni\u0301pan letur. TA\u00d0 er veran i\u0301 nu\u0301\u2019inum, og ta\u00f0 er pu\u0301ra o\u0301keypis og atkomiligt fyri okkum \u00f8ll. Og so er ta\u00f0 sunt! Filosoffurin, Echard Tolle, fer so langt sum at siga \u201c Ta\u00f0 er o\u0301gj\u00f8rligt at vera i\u0301 nu\u0301\u2019inum og o\u0301lukkuligur samstundis\u201d"}, {"text_idx": "#000026", "text": "F\u00f8royska na\u0301ttu\u0301ran er av avgerandi ty\u0301dningi fyri f\u00f8roysku fo\u0301lkaheilsuna!"}]